تورک  گاز آخیمیندا ایمضا‌لار آتیلدی.
روس گازینی تورکیه‌یه داشییا‌جاق راضیلاشماغا، تورک و روس انرژی ناظیرلری برات آلبایراک ایله آلکساندر نوواک ایمضا قویدو.
ایستانبول‌داکی مابئین کؤشکونده تشکیل ائدیلن ایمضا مراسیمینده، پرزیدنت رجب طیب اردوغان ایله 23-جو دونیا انرژی کونگره‌سی اوچون شهرده اولان روسیا دولت باشقانی ولادیمیر پوتین ده قاتیلیب.
ایمضا‌لارین آتیلماسین‌دان سونرا تشکیل ائدیلن مطبوعات کونفرانسیندا چیخیش ائدن پرزیدنت اردوغان، پوتین ایله باش-باشا ائتدیگی و 1.5 ساعاتی آشان گؤروشمه‌ده، ایکیطرف‌لی علاقه‌لرین انرژی آیاغی‌نین یانی سیرا، مدنیت، توریزم و تیجارت کیمی باش‌لیق‌لاری دا اله آلدیق‌لارینی سؤیله‌دی.
روسیا ایله موناسیبت‌لردکی نورماللاشما پروسه‌سی‌نین سرعتله داوام ائدجگینه ایناندیغینی ایفاده ائدن پرزیدنت اردوغان، یوکسک سویه‌لی موشاویره توپلانتی‌سی‌نین دا بیر نئچه آی ایچینده گئرچکلشدیریله‌جگینی قید ائتدی.
اردوغان بؤلگه‌دکی موجود اینکیشاف‌لار چرچیوه‌سینده پوتین ایله سوریه، فیرات قالخانی عملیاتی و حلب‌دکی درامین اینسانی اؤلچوسونو گؤروشوب اولا بیله‌جک امکداش‌لیق واریانت‌لارینی اله آلدیق‌لارینی ایضاح ائتدی. اردوغان، ایکی اؤلکه‌دن اوست سویه بوروکرات‌لار بیر آرایا گلیب بو موضوعلاری اطراف‌لی شکیلده دگرلندیره‌جکلرینی ایفاده ائتدی.
اردوغان، پوتین ایله ایله آککویو نوکلئر انرژی سانترالی ایله علاقه‌دار ده بون‌دان بئله پروسه‌سین سرعتله داوامیندا راضی قالدیق‌لارینی وورغولایا‌راق، اوّلکی واخت ایتکی‌سی‌نین تلافی ائدجگی‌نی وورغولادی.
قوناق دولت باشقانی ولادیمیر پوتین ایسه سؤزلرینه، دونیا انرژی کونگره‌سی‌نین باشاریسیندان اؤتورو تورک طرفی‌نین تبریک ائده‌رک باشلادی.
اردوغان ایله ایکیطرف‌لی علاقه‌لری اله آلدیق‌لارینی وورغولایان پوتین، بو ساحه‌دکی ایشلره سرعت وئرمک اوچون راضی قالدیق‌لارینی سؤیله‌دی.
تورکیه‌دن یاش تروز-میوه و بعضی اکینچیلیک محصول‌لاری‌نین ایخراجاتی‌نین یئنی‌دن سربست بوراخیلدیغینی آچیقلایان پوتین، بونون هر ایکی طرف اوچون ده اوغور اولدوغونو وورغولادی.
گؤروشمه‌ده، انرژی ساحه‌سین‌دکی امکداش‌لیغی آککویو سانترالینی ده ایچه‌ره‌جک شکیلده موذاکیره یاتیردیک‌لارینی ایفاده ائدن روس لیدر، بو پروژه‌نین پرسونل تحصیلی ساحه‌سینی ده قاپسادیغی‌نین وورغولادی.
پوتین، تورکیه‌یه تامین طبیعی گازین قیمتین‌دن ائندیریم اوچون ده پرزیدنت اردوغان ایله راضیلاشمایا واردیق‌لارینی آچیقلادی.
تورکیه و روسیانین، سوریه‌ده آخان قانین دایانماسینی ایستدیگینی وورغولایان ولادیمیر پوتین، بو اؤلکه‌ده سیاسی کئچید پروسه‌سی‌نین بیر آن اوّل باشلاماسینی خواهیش ائتدیگینی قید ائتدی.
ولادیمیر پوتین، سوریه‌نین حلب شهرینه اینسانی یاردیم چاتدیریلماسینی اونلارین دا ایستدیگینی، آنجاق بیر تخریبات اولماسی‌نین قارشی‌سی‌نین آلینماسی اوچون آمریکا رهبرلیگینه تکلیف آپاردیق‌لارینی ایفاده ائده‌رک؛
"اما اونلار بونو ائتمک ایستمیر" دئدی.
پوتین، حلبده آخان قانین دایانماسی اوچون بیرلشمیش میللت‌لر تشکیلاتی‌نین (بمت) خصوصی نماینده‌سی ده ایستفان ده میستورانین ائتدیگی "سیلاح بوراخماق ایستمه‌ین قروپ‌لارین بؤلگه‌دن اوزاقلاشدیریلماسی" تکلیفینی ایسه مثبت تاپدیغینی سؤیله‌دی.
